JAS-3BB ลงพื้นที่น้ำท่วม มอบถุงยังชีพกว่า 1,500 ชุด
JAS-3BB ลงพื้นที่มอบถุงยังชีพกว่า 1,500 ชุด บรรเทาความเดือนร้อนผู้ประสบภัยน้ำท่วมทั่วประเทศ
JAS-3BB ลงพื้นที่มอบถุงยังชีพกว่า 1,500 ชุด บรรเทาความเดือนร้อนผู้ประสบภัยน้ำท่วมทั่วประเทศ
28 ต.ค. 2565

นางธิติมา กิระวานิช ฝ่ายพัฒนาธุรกิจเพื่อสังคม บริษัท จัสมิน อินเตอร์เนชั่นแนล จำกัด (มหาชน) หรือ JAS เปิดเผยว่า ตั้งแต่เดือนสิงหาคม 2565 ที่ผ่านมา ประเทศไทยเข้าสู่ฤดูมรสุม ต้องเผชิญกับพายุติดต่อกันหลายลูก ส่งผลให้ปริมาณน้ำฝน ตกหนักถึงหนักมาก ทำให้เกิดน้ำท่วมฉับพลันและน้ำป่าไหลหลากเข้าท่วมพื้นที่ทางการเกษตร รวมทั้งบ้านเรือนของประชาชน โดยเฉพาะพื้นที่ที่ใกล้แม่น้ำ พื้นที่ลุ่มต่ำ ที่ได้รับผลกระทบจากน้ำท่วมขังเป็นเวลานาน ประชาชนต้องใช้ชีวิตอย่างยากลำบาก
ดังนั้นเพื่อเป็นการบรรเทาความเดือดร้อนที่เกิดขึ้น #JAS และ #3BB ร่วมด้วยช่วยกันสนับสนุนเงินช่วยเหลือชุมชน พร้อมทั้งบรรจุถุงยังชีพ  ประกอบด้วยเครื่องอุปโภค บริโภค สิ่งของจำเป็น เพื่อส่งมอบให้กับผู้ประสบอุทกภัย ในหลายๆ จังหวัดของประเทศไทย ได้แก่ จังหวัดนครราชสีมา ชัยภูมิ สุรินทร์ อุบลราชธานี ศรีสะเกษ ขอนแก่น ชัยนาท เชียงใหม่ อ่างทอง นนทบุรีและพระนครศรีอยุธยา จำนวนกว่า 1,500 ชุด
ด้านนายกิตติพงษ์ วัฒนกุลเจริญ Executive Vice President สายงานปฏิบัติการส่วนภูมิภาค บริษัท ทริปเปิลที บรอดแบนด์ จำกัด (มหาชน) กล่าวว่า กลุ่มบริษัทฯ ได้ให้ความสำคัญ พร้อมอยู่เคียงข้าง และเดินไปด้วยกันกับผู้ที่ได้รับความเดือดร้อน ให้ผ่านพ้นวิกฤติไปให้ได้ สำหรับถุงยังชีพ กลุ่มบริษัทฯ เดินทางลงพื้นที่จังหวัดต่างๆ ทั่วไทย ส่งมอบถุงยังชีพตามพื้นที่ที่ได้รับผลกระทบ เพราะจากสถานการณ์น้ำท่วม ประชาชนบางส่วนไม่สามารถพักอาศัย อีกทั้งยังขาดรายได้  ทำให้ขาดแคลนทั้งอาหาร  น้ำดื่ม  กลุ่มบริษัทฯ จึงได้ให้ความช่วยเหลือเพื่อบรรเทาความเดือดร้อนจากผลกระทบอันเกิดจากปัญหาอุทกภัยเบื้องต้น